projecte-aina/catalan_government_crawling huggingface dataset:
Un camí recorregut que ens obre el camí per recórrer Aquest butlletí és una edició especial elaborada amb motiu d'una fita importantíssima en la història de l'FP catalana.
La raó és que, després de mesos d'un treball intens, participatiu, no exempt de discrepàncies i tensions, l'avantprojecte de llei del Sistema de la Formació i la Qualificació Professional de Catalunya ha estat finalment aprovat pel Govern de la Generalitat.
Així doncs, el text legal iniciarà en breu el seu tràmit parlamentari i s'aproparà ja de manera imminent a la seva entrada en vigor.
Aquesta és l'última etapa d'un viatge que l'executiu va iniciar durant la novena legislatura, quan va incloure entre les seves prioritats més importants avançar cap a un nou model de formació professional que convertís aquest àmbit en un pilar fonamental de la nova economia catalana.
Per assolir aquest objectiu, ambiciós i il·lusionant a parts iguals, des del Consell Català de Formació Professional es va iniciar l'any 2011 l'elaboració del III Pla general de formació professional a Catalunya.
Aquest document, aprovat finalment l'abril de l'any passat, va posar negre sobre blanc el consens d'administració i agents econòmics i socials respecte als quatre eixos sobre els quals calia incidir per transformar la nostra FP en línia amb els millors exemples del nostre entorn.
Així doncs, el III Pla es va constituir com un marc estratègic, a partir del qual s'ha pogut anar preparant el terreny: s'han pogut impulsar els canvis més urgents mentre, en paral·lel, el Govern i les organitzacions sindicals i patronals més representatives afrontaven un altre procés de cerca de consens per confluir en un avantprojecte de llei que tothom pogués fer seu.
Doncs bé: el moment ja ha arribat.
L'aprovació d'aquest avantprojecte representa, en aquest sentit, completar una part del camí, i d'aquí que tots ens n'haguem de felicitar.
Ara, però, un cop el ja projecte esdevingui llei aprovada i entri en vigor, començarà probablement l'etapa més apassionant d'aquest viatge.
Perquè donar rang legislatiu a la visió consensuada sobre com ha de ser l'FP del present i del futur ens permetrà fer realitat d'una vegada per totes els canvis i consolidar-los, de manera que Catalunya pugui comptar ja veritablement amb una formació al llarg de la vida de les persones que vagi donant resposta als requeriments que la nostra economia productiva va tenint a cada moment.
Aquest òrgan és complementari del Consell de Treball, Econòmic i Social de Catalunya i del Consell Escolar de Catalunya.
Els estudis, informes, propostes i recomanacions que el Consell elabora i presenta a les administracions educativa i laboral donen resposta a les seves funcions de consulta i assessorament, i no són vinculants a l'hora de legislar sobre els aspectes relacionats amb la formació professional.
Aquests estudis i treballs obtinguts són documents que el Consell posa a disposició i consulta de tots els interessats.
L'acte de lliurament dels XIX Premis Blanquerna es va celebrar el passat 15 de març de 2017, a l'Auditori 400 del Centre d'Art Reina Sofia a Madrid.
Els guardonats de la XIX edició van ser:
Es poden presentar per a les candidatures al Premi Blanquerna aquelles persones o entitats que hagin contribuït, en l'àmbit estatal, al desenvolupament, la promoció, el coneixement o la projecció de Catalunya i a la millor entesa i diàleg entre la societat catalana i la societat espanyola.
Les persones físiques i les institucions culturals, econòmiques o socials, així com els membres del jurat podran proposar candidats a partir de la convocatòria dels Premi.
S'estableixen les categories següents: Premi Blanquerna a una personalitat; Premi Blanquerna a una institució, empresa o entitat.
Es podrà atorgar també el premi "Amistat", a una persona, menor de 30 anys, que s'hagi significat per alguna iniciativa d'intercanvi i diàleg.
Les candidatures hauran de presentar-se abans del 31 de desembre del 2016.
Les candidatures s'han de presentar a la seu de la Delegació del Govern a Madrid, carrer Alcalá, núm. 44, i hauran d'incloure un currículum de la persona o l'entitat candidata.
Neus Munté, consellera de la Presidència
Juan Felipe Vicario, secretari de la Delegació, en exercici del seu càrrec, amb veu i sense vot
Aquesta publicació en format electrònic es dirigeix als usuaris i públic en general interessats en les activitats del Centre Cultural-Llibreria Blanquerna.
Informa dels cicles d'anàlisi i debats, exposicions i altres pràctiques que organitza el centre.
I, així mateix, les que, organitzades per altres entitats públiques i privades, a Madrid o en altres ciutats, tenen relació amb Catalunya i són susceptibles d'interès per la seva qualitat.
Amb un nou disseny, format i estructura, el butlletí té periodicitat setmanal.
Benvinguts al món monstruós de la mOn! una trapezista de la paraula, que a l'esquena hi porta una motxilla plena de contes curts i llargs, fets a mà i ben cuinats que aquesta vegada, ens parlaran de monstres i pors, perquè... sabeu que la por sempre està amagada perquè és molt espantadissa?
Ah, i un secret... qui canta els seus mals espanta!
La seva aposta estratègica per la moció de censura, que va portar Pedro Sánchez a La Moncloa, va capgirar el taulell polític espanyol.
L'experiència viscuda durant aquest període, sumada als anys de militància fidel, són el capital humà, polític, partidista i ideològic que en aquest llibre posa en valor per elaborar una proposta que és alhora pragmàtica i ambiciosa i que parteix d'una convicció ferma: allò que més li convé a Catalunya ja no és ressuscitar la vella Convergència sinó actualitzar el seu discurs, la seva proposta i la seva organització perquè sigui útil per construir el país de demà.
Perdre la por és un manifest personal que aposta radicalment per la política en temps de polarització, demagògia i populismes.
Dimecres 16 de setembre a les 19.00h
Benvolguts amics i amigues del Centre Cultural–Llibreria Blanquerna,
Costa de fer-se a la idea dels temps dramàtics que ens ha tocat viure amb la pandèmia de la Covid-19.
Costa encara de creure que més de 2.000 milions de persones han estat confinades arreu del món d'una manera o d'altra durant un llarg període, i que tota l'activitat social, econòmica i cultural s'ha vist fortament afectada, amb tot el que això representa en termes de limitacions de tota mena, amb un futur de grans incerteses, que ens planteja el repte de reprendre l'activitat amb una voluntat de corregir les mancances de la realitat en què vivíem.
Com ha dit el Molt Honorable President Torra, no es tracta pas de tornar a la normalitat, sinó més aviat de construir una realitat nova en la qual l'economia, els serveis socials i la cultura estiguin al servei de les persones i dissenyem un futur millor per a tothom, sense deixar ningú enrere.
A poc a poc, la Delegació del Govern a Madrid i el Centre Cultural-Llibreria Blanquerna participen d'aquesta represa de l'activitat.
No hem deixat pas de mantenir la comunicació amb els nostres socis, amics i amigues, alumnes, entitats públiques i privades.
La nostra llibreria ha obert les portes l'1 de juny, un cop s'han pogut garantir totes les mesures de seguretat estipulades per les autoritats sanitàries.
Els nostres alumnes de català, per exemple, han pogut acabar el curs de manera telemàtica i s'ha dut a terme, també telemàticament, el concurs de microrelats en català.
A ells els volem agrair l'esforç i la dedicació en un moment tan difícil.
L'exposició del reconegut artista i dissenyador gràfic America Sanchez, que tot just portava una setmana oberta quan es va decretar el confinament, s'ha tornat a obrir el dia 22 de juny, i es podrà visitar fins al 7 de novembre.
A poc a poc, també s'aniran reprenent la resta d'activitats, cicles, classes i presentacions.
El proper dia 23 de juliol tindrà lloc la festa de Sant Jordi en forma de Dia del Llibre i la Rosa; òbviament serà diferent, però hi haurà, a més de la venda a la llibreria, parades de llibres i música, i esperem que sigui una celebració a l'altura de la seva importància i amb una participació rellevant dels amants dels llibres.
Finalment, al setembre arrenca el Cicle Infantil "Un dissabte de conte!", que s'ha programat amb paràmetres de gran qualitat per a aquest públic.
Els preparatius de l'acte de la Diada Nacional de Catalunya, que enguany celebrarem a Madrid el 14 de setembre, ja han començat.
Serà una celebració diferent, però carregada, com no pot ser d'una altra manera, de reflexió sobre allò que hem viscut i allò que desitgem per al futur.
El Dia del Llibre i la rosa, que tindrà lloc el 23 de juliol, serà molt especial a Madrid.
El Centre Cultural-Llibreria Blanquerna organitzarà una celebració amb llibres, música i roses.
Serà un Sant Jordi d'estiu als Jardins de Blanquerna i a l'interior de la Llibreria, amb les màximes garanties de seguretat.
L'horari de la Llibreria aquest dia excepcional serà entre les 10.30h i les 22.00h de manera ininterrompuda, i a l'exterior, als Jardins, s'habilitaran dues carpes de llibres a la tarda, de 19.00h a 22.00h.
Els jardins disposen d'una terrassa que restarà oberta per a la celebració.
Amenitzarà la vetllada la música nòmada i creativa de Guillem Roma i el seu grup.
Alguns han comparat el seu estil musical amb referents com Jorge Drexler o Caetano Veloso.
Amb una proposta fresca i original, Roma actuarà als jardins en dues sessions: a les 20.00h i a les 21.00h.
El grafisme d'aquest Sant Jordi d'estiu reflecteix el moment que vivim.
El llibre, l'eix de la imatge, és una casa per quedar-s'hi, on hem estat confinats durant tres mesos, on s'han viscut mil i una històries.
I ara, entre lleixes de llibres, roses i música, serà el moment de retrobar-nos al Centre Cultural-Llibreria Blanquerna.
Per això enguany la imatge s'ha titulat El llibre, una casa per estar-s'hi, del dissenyador Emilio Gil, fundador i director creatiu de Tau Diseño, guardonat amb la Medalla d'Or al Mèrit en Belles Arts, i recentment, responsable de la comunicació gràfica del Museo del Prado.
Aquest Dia del Llibre i de la rosa, el CCLBlanquerna editarà, en versió online i codi QR per descarregar, el llibret de difusió lectora Suggeriments Sant Jordi 2020, encapçalat pel text del Delegat del Govern de la Generalitat a Madrid, Gorka Knörr: "A poc a poc, mirant al futur".
A l'interior del CCLBlanquerna continuarà l'exposició America Sanchez, clásico, moderno, jazz, tropical, que es va inaugurar a finals de febrer, poc abans de l'inici de la Covid-19.
Donada la seva gran qualitat expositiva i els pocs dies que es va poder mostrar, es prorrogarà fins el 7 de novembre de 2020.
El Centre Cultural-Llibreria Blanquerna reobrirà les seves portes el proper dilluns 22 de juny amb l'exposició America Sanchez, clásico, moderno, jazz, tropical, que es va inaugurar a finals de febrer coincidint amb ARCOMadrid, poc abans de l'inici de la Covid-19.
Donada la seva gran qualitat expositiva i els pocs dies que es va poder mostrar, ara s'obrirà de nou al públic i es prorrogarà fins el 7 de novembre de 2020.
Aquesta exposició, comissariada per Juan Riancho i el periodista i escriptor Julià Guillamon, narra, a través del fons de l'Archivo Lafuente, l'extensa i prolífica trajectòria de l'artista argentí-català America Sanchez, un dels dissenyadors gràfics de referència a Catalunya i a Espanya.
L'horari de visita serà el mateix de la Llibreria Blanquerna, oberta des del passat 1 de juny, de dilluns a divendres, de 10.30h a 17.00h.
Enguany la celebració de Sant Jordi, el 23 de juliol, serà molt especial, amb un grafisme que reflectirà el moment que vivim.
El llibre ha estat una casa per quedar-s'hi durant aquests mesos, per viure-hi les mil i una histories, i ara, entre lleixes de llibres, roses i música, serà el moment de retrobar-nos al CCLBlanquerna.
El Centre Cultural-Llibreria Blanquerna reprèn la seva activitat adaptant-se als nous temps
Sant Jordi 2020 a la Llibreria Blanquerna
Enguany s'ha celebrat el Sant Jordi d'estiu, dijous 23 de juliol, únicament a la Llibreria Blanquerna.
Entre les 10.30h i les 22.00h, sense interrupció, guardant les màximes garanties de seguretat i d'aforament per torns, han arribat a visitar la Llibreria fins a unes 300 persones.
Ha estat una jornada en la qual el públic ha buscat les seves obres preferides i les novetats literàries del moment, envoltats de roses vermelles i blanques.
Així mateix han pogut visitar l'exposició America Sanchez, clásico, moderno, jazz, tropical del Centre Cultural-Llibreria Blanquerna, prorrogada fins al 7 de novembre.
Amb motiu del Dia del Llibre i la Rosa, el CCLBlanquerna ha editat, en versió online i codi QR, el llibret de difusió lectora Suggeriments Sant Jordi 2020, encapçalat pel text del Delegat del Govern de la Generalitat a Madrid, Gorka Knörr: "A poc a poc, mirant al futur".
Us comuniquem que la celebració del Sant Jordi d'estiu, Dia del Llibre i la Rosa, d'aquest dijous 23 de juliol, tindrà lloc únicament a la Llibreria, en horari especial, de 10.30 h del matí a 22.00 h del vespre.
En canvi, queda cancel·lada la part del programa que s'havia de fer als Jardins de l'Edifici Zurich.
La Delegació del Govern a Madrid ha pres aquesta decisió per minimitzar els riscos innecessaris, pensant en la salut tant dels nostres usuaris com de l'equip del CCLBlanquerna, amb motiu de les circumstàncies sanitàries d'aquesta setmana.
Tot esperant de retrobar-vos a la llibreria, us desitgem un bon Dia del Llibre i la Rosa!
Horari especial: de 10.30 h del matí a 22.00 h del vespre
Gorka Knörr, Tatxo Benet i la consellera Budó
La celebració virtual de la Diada Nacional de Catalunya a Madrid, dilluns 14 de setembre, ha estat seguida en directe des del web del Centre Cultural-Llibreria Blanquerna per més de 400 persones.
Ha obert l'acte el delegat del Govern de la Generalitat a Madrid, Gorka Knörr, donant la benvinguda a tothom.
A continuació el periodista, empresari i soci fundador de Mediapro, Tatxo Benet, ha ofert una glossa.
La cloenda ha estat a càrrec de la consellera de la Presidència i portaveu del Govern, Meritxell Budó.
L'acte, prèviament enregistrat donades les circumstàncies sanitàries actuals, ha culminat amb la retransmissió en directe, des del CCLBlanquerna, d'una interpretació musical de la Gemma Humet (veu i piano) i Pau Lligadas (contrabaix).
Prórroga de l'exposició America Sanchez
El Centre Cultural-Llibreria Blanquerna prorroga l'exposició America Sanchez, clásico, moderno, jazz, tropical, que es va inaugurar a finals de febrer, poc abans de l'inici de la Covid-19.
Donada la seva gran qualitat expositiva i els pocs dies que es va poder mostrar, continuarà oberta al públic fins al 7 de novembre de 2020.
Aquesta exposició ha estat produïda i organitzada per la Direcció General de Difusió de la Generalitat, l'Archivo Lafuente, la Delegació del Govern de la Generalitat de Catalunya a Madrid i el Centre Cultural-Llibreria Blanquerna.
La imatge gràfica és d'Albert Planas, col·laborador durant molts anys d'America Sanchez, i els comissaris són Juan Riancho i el periodista i escriptor Julià Guillamon.
Ubicada a la sala polivalent del CCLBlanquerna, narra, a través del fons de l'Arxiu Lafuente, l'extensa i prolífica trajectòria de l'artista America Sanchez, un dels dissenyadors gràfics de referència a Catalunya i a Espanya.
Enguany, malgrat les circumstàncies adverses produïdes per la Covid-19 i la crisi dels sectors cultural i educatiu, el nombre d'alumnes inscrits a les Aules de Català pràcticament s'ha mantingut com en altres anys.
260 persones, la majoria castellanoparlants i de mitjana d'edat jove, han iniciat les classes de llengua catalana des del dilluns 5 d'octubre, al Centre Cultural-Llibreria Blanquerna.
Es preveu que el curs 2020-2021 s'imparteixi presencialment, motiu pel qual s'ha establert una col·laboració amb el Círculo de Bellas Artes de Madrid per tal d'ampliar l'espai de les Aules.
En comparació amb el curs passat, el nombre d'estudiants ha minvat mínimament.
Per això el CCLBlanquerna agraeix als alumnes de Madrid el seu interès per la llengua catalana en aquests moments.
A més, ja en són 27, d'anys, difonent la llengua catalana des del centre de Madrid, i més de 8.000 els beneficiats d'aquesta activitat des dels seus inicis.
Enguany s'hi ha inscrit gent de totes les edats, però sobretot, de la franja dels 20 als 45 anys, fet que ha rejovenit l'espai respecte de fa uns anys.
Interessos ben variats són els que porten madrilenys al CCLBlanquerna: universitaris amb ganes d'anar a estudiar a Catalunya; professionals que preveuen anar a treballar-hi; ciutadans que volen llegir en català o simplement gaudir de la música en aquesta llengua; la parella que ha decidit entendre's en català amb el seu consort; avis madrilenys que volen explicar contes als seus néts catalans; o persones que senzillament tenen interès per a la llengua i cultura catalanes.
Han estat alumnes de les Aules diversos periodistes, estudiants universitaris, jubilats, actors/actrius, fins i tot nens petits a partir dels quatre anys.
Presentació al Centre Cultural-Llibreria Blanquerna del llibre "Manual de gobierno progresista" (editorial Catarata)
L'exalcaldessa de Madrid, Manuela Carmena, va presentar i conversar amb l'autor del llibre, José Manuel Calvo, regidor de l'Ajuntament de Madrid per Más Madrid, en un acte que va comptar amb l'assistència de membres de l'alcaldia de la ciutat.
D'acord amb l'evolució de la situació epidemiològica provocada pel COVID-19, us informen que les proves de llengua catalana de l'Institut Ramon Llull corresponents a la convocatòria del mes de maig de 2020 queden ajornades fins a nova data a partir del mes de setembre de 2020.
En conseqüència, el procés de preinscripció a les proves queda cancel·lat.
Us mantindrem informats per mitjà del nostre web.
L'Institut Ramon Llull organitza les proves per a l'avaluació i la certificació de coneixements de català com a llengua estrangera fora del domini lingüístic.
En el cas de Madrid, les proves dels certificats de llengua catalana es convoquen al maig.
Es poden fer les proves per obtenir els certificats següents:
Presentació al CCLBlanquerna del llibre "La coalición frente a la pandemia", dels periodistes María Llapart i José Enrique Monrosi, acompanyats dels ministres José Luís Ábalos –Transports, Mobilitat i Agenda Urbana- i Yolanda Díaz –Treball i Economia Social-.
Va ser un acte que va suscitar un gran interès per part del públic assistent, entre els quals hi havia polítics i diputats, així com per part dels mitjans de comunicació.
En totes les activitats del CCLBlanquerna és imprescindible inscripció prèvia donat que, seguint les normes de seguretat, l'aforament és limitat a 30 persones.
Frases fetes, pronoms, sintaxi, redacció...
Són molts els aspectes que cal treballar a l'hora d'aprendre una llengua.
Des de les Aules de Català proposem els Tallers de llengua per aprofundir en els aspectes que resulten més complexos.
Es programen en horari de dissabte al matí al Centre Cultural-Llibreria Blanquerna.
L'estiu és el moment per començar noves activitats i les Aules de Català us proposa aprendre català en un curs intensiu de nivell bàsic (A2) durant el mes de juny, en horari de matí o tarda.
Així mateix, els alumnes de les Aules de Català que hagin fet el curs anual tenen la possibilitat d'assistir gratuïtament a un grup de conversa durant la primera quinzena del mes de juny.
D'aquesta manera poden posar en pràctica els coneixements apresos al llarg del curs.
Els més petits també tenen el seu espai a les Aules de Català.
Tots els dilluns es troben al Centre Cultural-Llibreria Blanquerna un grup reduït de nens i nenes d'entre 5 i 10 anys d'edat per parlar i fer activitats en llengua catalana.
Del 5 d'octubre de 2020 al 31 de maig de 2021
Els grups estan subjectes a modificació si algun no arriba al nombre suficient d'alumnes o per necessitats organitzatives, sempre tenint en compte les directrius sanitàries.
Per motius administratius, una vegada feta la inscripció, EN CAP CAS ES RETORNA L'IMPORT DE LA MATRÍCULA, si l'alumne/a decideix no assistir al curs o retirar-se'n.
L'import de la matrícula del curs és anual i s'ha d'ingressar en un compte bancari que es facilitarà en el moment de la inscripció.
El Centre Cultural-Llibreria Blanquerna (CCLB), situat al carrer Alcalá, 44, de Madrid,, disposa d'un espai on ofereix cursos de llengua catalana, per aprendre-la i perfeccionar-la, tant pel que fa a l'aspecte oral com escrit.
Els nivells que s'imparteixen a les Aules de Català són els que estableix el Marc europeu comú de referència per a les llengües: aprendre, ensenyar, avaluar: Bàsic (A2), Elemental (B1), Intermedi (B2), Suficiència (C1) i Superior (C2)
D'altra banda, l'alumnat també té la possibilitat de fer els exàmens que acrediten els coneixements de llengua catalana i que convoca anualment l'Institut Ramon Llull a Madrid al maig.
L'oferta es basa en cursos anuals i cursos intensius a l'estiu; classes per a adults i per als més petits.
Són cursos adreçats a persones no catalanoparlants que volen aprendre i millorar la comprensió i l'expressió oral de la llengua catalana.
S'hi treballen, principalment, les capacitats d'entendre el català i de parlar-lo.
L'objectiu d'aquests cursos és facilitar la comunicació oral entre les persones.
Són cursos adreçats a persones que dominen en gran part la llengua oral, que volen aprendre l'expressió escrita i millorar l'expressió oral de la llengua catalana.
En aquest cicle formatiu es treballen les capacitats d'entendre, parlar i escriure el català en les situacions comunicatives més freqüents i quotidianes.
L'objectiu d'aquests cursos és facilitar la comunicació oral i escrita entre les persones.
El curs de coneixements superiors s'adreça a persones que necessiten aprofundir en aspectes puntuals de la llengua catalana.
Es treballen conceptes teòrics en un grau més alt que en els altres nivells, tot i que també es repassen continguts de domini pràctic de la llengua.
Identificació del tractament: Llibreria Blanquerna.
Responsable del tractament: Delegació del Govern de la Generalitat a Madrid.
Finalitat del tractament: gestionar la petició de llibres a la Llibreria Blanquerna i l'emissió de factures dels clients/es de la llibreria que ho sol·licitin.
Legitimació: obligació legal d'acord amb la Llei 58/2003, de 17 de desembre, General Tributaria, pel que fa al tractament relatiu a l'emissió de les factures.
Consentiment de la persona interessada pel que fa al tractament relatiu a l'encàrrec de llibres.
La persona interessada pot retirar el seu consentiment en qualsevol moment.
La retirada del consentiment implicarà que no es pugui completar l'encàrrec.
Persones destinatàries: les dades es comunicaran als encarregats de tractament que proveeixen els serveis TIC per compte del responsable del tractament.
Cal utilitzar els formularis i el procediment disponibles a la pàgina web del Departament de la Presidència.
Informació addicional: per ampliar aquesta informació i conèixer els detalls del tractament de dades podeu accedir a la pàgina web del Departament de la Presidència.
Volem comunicar-te que ens hem associat al Gremio de Librerías de Madrid, amb la finalitat de proporcionar-te un servei millorat i actualitzat i per poder participar de les seves accions.
T'informem que, basant-nos en els estatuts del Gremio, hem d'establir el nostre descompte de soci en el 5%, que és el descompte màxim aplicat en totes les llibreries associades, a partir del 15 de novembre del 2019.
Tanmateix, el descompte del 10% es continuarà aplicant en esdeveniments especials, com pot ser la festivitat de Sant Jordi o la Feria del Libro de Madrid.
Esperem que aquest canvi no et generi cap inconvenient i ens disculpem per les possibles molèsties ocasionades.
Aprofitem l'ocasió per informar-te d'una altra novetat: la llibreria disposarà, a partir del Nadal, d'un gran fons d'autors catalans traduïts a llengües estrangeres (anglès, francès, alemany, portuguès, italià...).